《晋江左宗庙歌十一首 其二 歌世宗景皇帝》
魏晋·曹毗

景皇承运，纂隆洪绪。皇维重抗，天晖再举。蠢矣二寇，扰我扬楚。

乃整元戎，以膏齐斧。亹亹神算，赫赫王旅。鲸鲵既平，功冠帝宇。

作者简介：东晋谯国（今安徽亳州）人，字辅佐。好文籍，善词赋。郡察孝廉，除郎中。迁句章令，征拜太学博士。尝著《扬都赋》。累迁尚书郎、下邳太守。以名位不至，著《对儒》以自释。官至光禄勋。